Livets kilde T & M: Johan L. Okkenhaug, 2020

Dåpssalme for ungdom og voksne

1.Jeg søker livets kilde i kirken her hos Gud.

 I dag lar jeg meg døpe; jeg følger Jesu bud!

 Det er en hellig handling og over all forstand

 at Ånden er til stede i døpefontens vann!

2.Jeg finner livets kilde i Jesu eget navn.

 Han vil meg gjennom livet omslutte i sin favn.

 I medgang og i motgang har jeg i Ham et håp

 om støtte alle dager; som lovet ved min dåp.

3.Jeg priser livets kilde som er Guds egen Sønn.

 Jeg møter Ham i kirken, i Bibel og i bønn.

 Og dåpens sakrament skal for alltid følge meg

 når jeg går ut i verden på ny og ukjent vei.